Puplinge
Puplinge (frankoprovenzalisch []) isch e bolitischi Gmai im Kanton Gämf in dr Schwyz.

Geografi 
Puplinge lyt im Oschte vum Kanton an dr Gränz zue Frankrych. Zue dr Gmai ghere s Stroßedorf Puplinge un dr Wyler Cornière. Dr Bann umfasst 75 Prozänt landwirtschaftligi Flechine, 5 Prozänt Wald, 15 Prozänt Sidligsflechine un 6 Prozänt Vercheersflechine.

Nochbergmaine sin Choulex, Presinge un Thônex un di franzesische Gmaine Ville-la-Grand un Ambilly.

Gschicht 
Puplinge isch zum erschte Mol gnännt wore anne 1573 as Puplinge.

Z Puplinge stoot s Gämfer Chefi Champ Dollon.

Bevelkerigsentwicklig 
Quälle: Bundesamt für Statistik 2005

De Uusländeraateil isch anne 2011 bi 16,7 Prozänt gläge.

Religion 
20,3 Prozänt vu dr Yywohner sin anne 2000 reformiert gsi, 39,1 Prozänt remisch-katholisch.

Politik 
Bi dr Nationalrotswahle 2011 het s des Ergebnis gee: FDP 19,5 %, CVP 9,9 %, GLP 3,8 %, Grüeni 21,8 %, MCR 7,2 %, SP 11,3 %, SVP 20,6 %, Sunschtigi 6,0 %.

Gmaindspresidänt isch dr Gilles Marti (Stand 2019).

Sproch 
Bi dr Volkszellig 2000 hän vu dr 2.258 Yywohner 1.877 Franzesisch as Hauptsproch aagee, 99 Dytsch, 30 Italienisch un 252 anderi Sproche. 

Dr alt frankoprovenzalisch Patois isch wahrschyns Ändi 19./Aafangs 20. Jh. uusgstorbe. Ergebnis us dr Volkszellige vu 1990 un 2000, wu zum Dail Lyt Patois as Sproch aagchryzlet hän, gälte in dr Sprochwisseschaft as Artefakt un hän ihre Ursprung ender in statistische Fähler oder ass d Lyt unter „Patois“ ihr Regionalfranzesisch verstehn.

Literatur

Weblink 

 http://www.puplinge.ch

Fueßnote 

Ort (Kanton Gämf)